Okresná prokuratúra Žilina 
Moyzesova 20, 011 56 Žilina 1

Sp. zn. : 1 Pv 356/11/5511	Žilina, 29.3.2012
EEČ : 2-43-204-2012

U Z N E S E N I E

Trestná vec:	obvinený XXXXX  
Prečin:	porušovanie domovej slobody podľa § 194 odsek 2 písmeno c Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Žilina
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 50,00 € 
b.	Konkrétny adresát peňažnej sumy určenej na všeobecne prospešné účely: XXXXX  
c.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odb.kriminálnej polície OR PZ  XXXXX pod spisovou značkou XXXXX.

Skutková veta: 
dňa 05.03.2011 v popoludňajších hodinách v čase medzi 13.00 - 16.00 hod. v XXXXX, v miestnej časti XXXXX, vošli spoločne ml. XXXXX, ml. XXXXX, XXXXX a ml. XXXXX do rekreačnej chaty bez popisného čísla, ktorá mala v tom čase vylomené vchodové dvere v oblasti zámku, kde následne ml. XXXXX zvesil zo steny v obývacej miestnosti a odcudzil 1 ks jeleních parohov, ml. XXXXX odcudzil z chaty baterku na svietenie, ml. XXXXX odcudzil 2 ks pivové poháre a 1 ks pohár s nápisom Coca cola a XXXXX z chaty odcudzil hnedú bundu a 3 ks pivové poháre, čím poškodenej XXXXX, trvale bytom XXXXX, XXXXX, spôsobili odcudzením vecí škodu najmenej 112,-€.

Odôvodnenie: 
	Vyšetrovateľ OR PZ, OKP XXXXX uznesením sp. zn. XXXXX zo dňa 14.04.2011 podľa § 199 ods. 1 Tr. por. začal trestné stíhanie a súčasne vzniesol obvinenie podľa § 206 ods. 1 Tr. por. ml. XXXXX, ml. XXXXX, ml. XXXXX a XXXXX pre prečin porušovania domovej slobody podľa § 194 ods. 1, ods. 2 písm. c) Tr. zák. v spolupáchateľstve podľa § 20 Tr. zák. na vyššie uvedenom skutkovom základe. 
	
V prípravnom konaní sa obv. ml. XXXXX ku spáchaniu prečinu, ktorý sa mu kladie za vinu, priznal a vyhlásil, že spáchal skutok, za ktorý je trestne stíhaný. Poškodená XXXXX uviedla, že škoda, ktorá jej bola obvinenými spôsobená, jej bola v celom rozsahu uhradená a v predmetnej trestnej veci na obvinených nemá žiadne ďalšie požiadavky týkajúce sa náhrady škody alebo inej ujmy, nakoľko jej nároky vo vzťahu k obvineným boli v súvislosti s náhradou škody v celom rozsahu uspokojené. 

Obvinený dal výslovný súhlas na postup podľa § 220 Tr. por.  Svoje konanie oľutoval a vyjadril ochotu nahradiť spôsobenú škodu. So zmierom súhlasila aj jeho zákonná zástupkyňa - matka XXXXX a taktiež poškodená XXXXX.

	Vzhľadom na zistené skutočnosti bol daný Okresnému súdu v Žiline pokyn k mediácii. Mediácia bola úspešná. 

	Skutočnosť uzavretia zmieru medzi obv. ml. XXXXX a poškodenou XXXXX je zrejmá z písomného zmieru uzatvoreného dňa 24.01.2012 pred probačným a mediačným úradníkom Okresného súdu v Žiline.

	Z listinných dôkazov zabezpečených v priebehu prípravného konania vypovedajúcich o osobe páchateľa vyplýva, že obvinený ml. XXXXX nebol doposiaľ súdom potrestaný. Nie je vedený na ObÚ - OVVS XXXXX ako priestupca.  

Obvinený ml. XXXXX poukázal poštovým peňažným poukazom č. XXXXX dňa 24.01.2012 na Pošte XXXXX 1 na účet Krajskej prokuratúry v Žiline, číslo účtu XXXXX, variabilný symbol XXXXX, konštantný symbol 0308, špecifický symbol 1Pv 356/11, sumu 100,-€.

	V rámci zmieru uzatvoreného medzi obvineným a poškodenou stranou bolo dohodnuté, že 50% z peňažnej sumy, t. j. 50€ bude zaslané na všeobecne-prospešné účely pre XXXXX, IČO: XXXXX, č. účtu XXXXX vedený v XXXXX. a zvyšných 50% z poukázanej sumy, t. j. 50,-€ bude zaslaných na účet štátu s určením na peňažnú pomoc poškodeným trestnými činmi. 

Vzhľadom k uvedeným skutočnostiam konštatujem, že v danej veci boli splnené zákonné podmienky stanovené v § 220 Tr. poriadku na rozhodnutie o schválení zmieru a zastavení trestného stíhania. Vo veci ide o konanie o prečine, na ktorý Trestný zákon ustanovuje trest odňatia slobody s hornou hranicou neprevyšujúcou päť rokov. Obvinený vyhlásil, že spáchal skutok, za ktorý je stíhaný, pričom nie sú dôvodné  pochybnosti o slobodnosti, vážnosti a určitosti tohto vyhlásenia. Poškodená strana si voči obvinenému uplatnila nárok na náhradu škody, ktorú uhradil a zároveň zložil na účet prokuratúry peňažnú  sumu určenému konkrétnemu adresátovi na  všeobecne prospešné účely a  táto suma nie je zrejmé neprimeraná závažnosti spáchaného prečinu a vzhľadom  na  povahu  a  závažnosť  tohto trestného  činu,  mieru  akou  bol dotknutý verejný záujem, na osobu obvineného a na  jeho  osobné a majetkové pomery možno prijať záver, že rozhodnutie o schválení zmieru je nielen dostačujúce, ale aj odôvodnené. Navyše je potrebné poukázať na skutočnosť, že sám obvinený ako i poškodená strana udelili súhlas k takémuto rozhodnutiu prokurátora. 

	Na základe uvedeného som rozhodla tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Andrea Viskupičová
prokurátorka